**Tisztelt Szülő/Gondviselő!**

Örömmel értesítem, hogy Tatabánya Megyei Jogú Város Önkormányzata az idei évben is szervez nyári táborozási lehetőséget **2021. június 28. és augusztus 19.** között.

Tájékoztatjuk, hogy Tatabánya Megyei Jogú Város Önkormányzata Közgyűlésének 647/2021. (V.7.) önkormányzati határozata értelmében a

**Nyári Napközis Tábor 2021. évben ingyenesen vehető igénybe!**

**A Nyári Napközis Tábornak az Éltes Mátyás EGYMI ad otthont.**

A tábor napközi táboros program, mely hetes turnusban zajlik. A ***tábor költségeit teljes mértékben Önkormányzatunk állja, mely tartalmazza a napi 3 étkezést, a buszos utaztatást, a programok költségeit és a pedagógusok által biztosított felügyeletet.***

A szervezők a gyermek felügyeletéért teljes körű felelősséget vállalnak, amely nem terjed ki a gyermek által a táborba magával hozott eszközökre (pl: mobiltelefon, tablet, zenelejátszó, fényképezőgép stb.).

A táborba jelentkezni **a mellékelt „Jelentkezési lap”** kitöltésével és annak a Polgármesteri Hivatal, Intézményfenntartási Irodájára való visszajuttatással lehet **2021. június 24-ig.**

Azt követően a jelentkezést a táborvezetőknél is meg lehet tenni.

Bármikor lehetőség van arra, hogy a szülő módosítsa a gyermek táborban való részvételi szándékát.

**A táborban való részvételt vagy lemondást írásban kell megtenni a táborozás előtt egy héttel a tábor helyszínén a gazdaságvezetőnél! (tel: 06/30-219-5881)**

**A táborvezetők (**Pintér Péter és Pozsár-Hajdu Ilona)a 30/236-47-98-as telefonszámon hívhatók a táborozással vagy a gyermekével kapcsolatos esetben!

Kellemes időtöltést kívánunk a napközis táborban gyermekének!

**Tatabánya Megyei Jogú Város**

**Önkormányzata**